钦定古今图书集成/理学汇编/学行典/第183卷 > 何炯
## 钦定古今图书集成/理学汇编/学行典/第183卷 > 何炯

按《梁书孝行传》：“何炯，字士光，庐江灊人也。父撙，太中
大夫。炯年十五，从兄引受业一期，并通《五经》章句。炯
白晳，美容貌，从兄求点每称之曰：‘叔宝神清，弘治肤
清。今观此子，复见卫、杜在目’。炯常慕恬退，不乐仕进，
从叔昌㝢谓曰：‘求点皆已高蹈尔，无宜复尔。且君子
出处，亦各一途。年十九，解褐扬州主簿，举秀才，累迁’”
王府行参军，尚书兵、库部二曹郎。出为永康令，以和
理称。还为《仁威》南康王限内记室，迁治书侍御史。以
父疾经旬，衣不解带，头不栉沐，信宿之间，形貌顿改。
及父卒，号恸不绝声，枕凷藉地，腰虚脚肿，竟以毁卒。